กาแฟดอยช้างสาขานี้ อยู่ในเมืองทองธานีค่ะ เข้าจากปากทางสามแยกมาไม่ลึกมาก เป็นร้านเล็กๆอยู่ทางด้านขวามือ ในร้านนอกจากมีเครื่องดื่มอย่าวกาแฟ ชา สมูตตี้ แล้วก็ยังมีแซนวิช แพนเค้ก ขนมต่างๆ รวมทั้งมาการองอีกหลายรส บรรยากาศร้านจะรกๆหน่อย เพราะมีของขายเยอะมาก แต่ก็มีมุมนั่งสบายหลบร้อนได้

เราเคยเห็นกาแฟดอยช้างมาหลายสาขาแล้ว ได้ยินว่าเป็นผู้ผลิตกาแฟชั้นดีเกรดส่งออก แต่นี่เพิ่งเป็นครั้งแรกที่ได้ลองค่ะ

Iced Latte (60 บาท) เป็นกาแฟนมที่รสชาติดีทีเดียวค่ะ รสนุ่ม นมเข้มข้น แต่เค้าให้ปริมาณกาแฟนมน้อยมากๆ เกือบครึ่งแก้วเป็นฟองนม ไม่แน่ใจว่าเยอะไปรึเปล่าสำหรับลาเต้ ถ้าเป็นกาแฟร้อนเราคงนึกว่าทำผิดเป็นคาปูชิโน่ แต่ฟองนมก็นุ่มเนียนดีค่ะ

เป็นร้านกาแฟรสชาติดีอีกร้านหนึ่งค่ะ ^^